Sabtu, 02 April 2016
Senin, 26 Januari 2015
Da'awah islamiyah berbahasa Bugis - Rupa-rupannai Tau' e Ri laleng Akorang malebbi' e
الحمد لله رب العا لمين وبه نستعن على امور ادنيا ودين واصلا ة والسلام على اشرف الا انبياء وامرسلين سيدنا ومولن محمد وعلى اله واصحا به اجمعين اما بعد حسبنا لله ونعم الوكيل نعم امول ونعم النسير ولا حول ولا قوت الا با لله العلي العظيم
Umma selleng malebbi engkae pura riyammasei ri puang Allahu ta’ala
Sukkuru’ ki mappoji lao ri sese arajanna puang Allahu ta’ala, nasaba’ pammasena lao idi maneng natopada engkasi hadere ri lalenna iye onrong mabbarakka’ e sikira-kira pasilennerengngi pakkasiwiang iya pura e napparentayyang puang Allahu ta’ala.
Tenriallupai topa kiringeng i salawa’ nenniya pappassalama’ lao ri ale malebbinna nabikkeng Muhammad Saw nasaba tanrang pappojitta lao rialena kuritu. Namamuare nakarena assalawaketta denre nassabari to lolongeng i safaat na nabita nasaba dena gaga asalamakeng ri esso addepung-deppungenna tau e ripadang masy’ar sengadinna i asalamakeng napapole seddi e rupa tau pole ri nabitta amin, amin, amin, yaa rabbal alamin.
Naiyya maelo e riala ada - ada assiparingerrangeng rilalenna iye wettu cinampe e namamuare napabbarakka’ e puang Allahu ta’ala iyanaritu “ Rupa-rupannai tau e ri laleng na akorang malebbi e”. Pada toha rimakkadanai puang Allahu ta’ala rilalenna akorang malebbi e surah Al-Fatir ayat 32.
§NèO $uZøOu÷rr& |=»tGÅ3ø9$# tûïÏ%©!$# $uZøxÿsÜô¹$# ô`ÏB $tRÏ$t7Ïã ( óOßg÷YÏJsù ÒOÏ9$sß ¾ÏmšøÿuZÏj9 Nåk÷]ÏBur ÓÅÁtFø)B öNåk÷]ÏBur 7,Î/$y ÏNºuöyø9$$Î/ ÈbøÎ*Î/ «!$# 4 Ï9ºs uqèd ã@ôÒxÿø9$# çÎ7x6ø9$# ÇÌËÈ .
Bettuanna :
“ Nainampa ipammanareng i kitta’ e ri tau pura e ipile pole ri atatta nenniya sasisa i kuritu engka nagau bawangmi alena, saisatoi engka tengnga-tengngana, saisatoi engka lebbi riolopi makkibbu amala madeceng nasaba pappalalona puang Allahu ta’ala. iyana kuero mancajiwi pallebbireng iya kaminang maraja e.”
sininna tomatoa malebbikkeng anreng e silessureng malebbikkeng engka epura ri yammasei ri puang Allahu ta’ala
Narimakkoannanaro ri lalenna iyewe aya’na puang Allahu ta’ala narampewi tellu rupa tau rilaleng akorang e iyanaritu:
1. Golonganna tau nagau bawang mi alena engkato tellu rupa-rupanna
a. Kafere’e
iyanaritu tau de’e namaelo mangakui akuasangenna puang Allahu ta’ala gangkanna de namaelo puadai kalima’ syahada’ pada toha narampewe puang Allahu ta’ala ri lalenna surah At-Taghaabun ayat 10
úïÏ%©!$#ur (#rãxÿx. (#qç/¤2ur !$uZÏF»t$t«Î/ y7Í´¯»s9'ré& Ü=»ysô¹r& Í$¨Z9$# tûïÏ$Î#»yz $pkÏù ( }§ø©Î/ur çÅÁyJø9$# ÇÊÉÈ
Bettuanna :
“ Naiyya tau kafere’e nenniya tau pabbelleang i aya’ aya’na puang Allahu ta’ala . iye maneng naro matu mancaji pangonroanna neraka enkai monro metta rilalenna kuritu nenniya iyanaro onrong kaminang maja ri siagae egana onrong arewekeng.”
b. Munafe’ e, iyanaritu nasengengi selleng alena ri lahereng E naiakiya silaingeng i aga ri lalenna atinna. Jaji tau bansana iye lebbi bahayapi na kafere’ e nasaba wedding i riaseng warikkaneng majeppu kebali wi lao ri idi. Jaji narimakkuannanaro ri ponro i matti ri onrong kaminang mariawana neraka, pada toha rimakkadanai puang Allahu ta’ala ri lalenna surah An-Nisaa’ ayat 145.
¨bÎ) tûüÉ)Ïÿ»oYçRùQ$# Îû Ï8ö¤$!$# È@xÿóF{$# z`ÏB Í$¨Z9$# `s9ur yÅgrB öNßgs9 #·ÅÁtR ÇÊÍÎÈ
Bettuanna :
“ Sitongeng-tongenna tau munafe’e iponroi ri onrong kaminang mariawae ri neraka , naiyyadegaga seddi mua tau mulle lolongeng seddi rupa tau mancaji pappasalama lao ri alena koritu.”
c. Kelompo’na tau mappaddua e, iyanaritu tau pancajieng’e puang Allahu ta’ala kogsi, jaji iyaro tau mappaddua e wedding jaji nasompai puang Allahu ta’ala naekiya nasompa matoi rilainnae puang Allahu ta’ala nasaba engka mopa naseng makuasa rilainna kuritu, Narampe i puang Allahu ta’ala ri lalenna surah An-Nisaa Ayat : 48
¨bÎ) ©!$# w ãÏÿøót br& x8uô³ç ¾ÏmÎ/ ãÏÿøótur $tB tbrß y7Ï9ºs `yJÏ9 âä!$t±o 4 `tBur õ8Îô³ç «!$$Î/ Ïs)sù #utIøù$# $¸JøOÎ) $¸JÏàtã ÇÍÑÈ
Bettuanna :
“ Majeppu Puang Allahu ta’ala de’ naddampengiwi dosa appadduangeng enaiyya naddampengi rilainna rekkuero ri tau napueloe , na nigi-nigi mappaddua ri puang Allahu ta’ala majeppu papolei dosa kaminang maraja.”
sininna tomatoa malebbikkeng anreng e silessureng malebbikkeng engka epura ri yammasei ri puang Allahu ta’ala.
2. Golonganna tau mappalalo tengnga e iyanaritu tau mateppe’ e naikya madorakai lao ri puang Allahu ta’ala. wedding jaji massempajang matoi , mappuasa matoi, massumbang matoi,neikya napigau matoi aga nappesangkange puang Allahu ta’ala. Pada toha narampe puang Allahu ta’ala rilalenna akorang malebbi e surah At-Taubah ayat 102.
tbrãyz#uäur (#qèùutIôã$# öNÍkÍ5qçRäÎ/ (#qäÜn=yz WxyJtã $[sÎ=»|¹ tyz#uäur $·¤Íhy Ó|¤tã ª!$# br& z>qçGt öNÍkön=tã 4 ¨bÎ) ©!$# Öqàÿxî îLìÏm§ ÇÊÉËÈ
Bettuanna :
“ Nenniya engkato tau pada naakui dosa-dosana, engkai koritu napasikore-korei amala madeceng e nenniya amala maja e. Mamuarei puang Allahu ta’la natarimai koritu toba’na menangro, Nenniya puang Allahu ta’ala maraja addampeng nenniya maraja akkamase.”
sininna tomatoa malebbikkeng anreng e silessureng malebbikkeng engka epura ri yammasei ri puang Allahu ta’ala.
3. Golonganna tau paddioloi ri decengnge, jaji degaga leppe’ pole ripakkasiwiyana pada mui pakkasiwiang waji’na iyaregga pakkasiwiyang sunna’na, makkotoparo paemeng naniniriwi anu harang enenniya anu de e nannessa apolengenna makkotoparo saisannai anu hallala e nakya tennia appunnangetta.
jaji iya mancaji paccappureng ada pole ri siagae werekkada engkae riyase’ iyanaritu rilalenna i akorang e engka tellunrupa rupa-rupanna tau e iyanaritu Nagau bawammi alena , tau mappalalo tengnga e, tau magatti-gati e mappedeceng sarekkuammeng i lolongeng i pammasena i puang Allahu ta’ala.
sininna tomatoa malebbikkeng anreng e silessureng malebbikkeng engka epura ri yammasei ri puang Allahu ta’ala
Nulle sikomiro urapi rampe-rampengengki ada-ada assiparingerrangeng mamuare mabbarakka i lao ri idi maneng terutamani lao rialeku to mabbicara e.
وبا لله التوفيق والسعدة
والسلم عليكم ورحمة الله وبركاته
Ceramah berbahasa bugis - Pappedalle'na puang Allahu ta'ala
الحمد لله رب العا لمين وبه نستعن على امور ادنيا ودين واصلا ة والسلام على اشرف الا انبياء وامرسلين سيدنا ومولن محمد وعلى اله واصحا به اجمعين اما بعد حسبنا لله ونعم الوكيل نعم امول ونعم النسير ولا حول ولا قوت الا با لله
العلي العظيم
Umma selleng malebbi engkae riyammasei ri puang Allahu ta’ala
Sukkuru’ tenrigangka lao risese arajanna puang Allahu ta’ala rimuka engkatamuannessi nawereng apanginringeng, nawereng appatiroang,natopada engkasi hadere rilalenna iyewehe onrong mabbarakka e.
Salawa’ nenniya pappassalama’ lao ri pangulukkeng nabitta Muhammad Saw. Nabi iya mancaji e rahmatan lilaalamin mancaji pammase ri alangnge.
Narekko tomabbicara masalah assappareng dalle’ iyanaritu sitongeng-tongengnnai iwajikengngi lao risinninnai rupa tau e. Nasaba sininnai anu purae napancaji puang Allahu ta’ala de’ na patuoi sengadinnai pura mettoni ipatentungengngi dalle’na ri puang Allahu ta’ala terutamani idi rupa tau e. Jaji melo mani bawang isappa delle hallala’na iya purae itarongengki nasibawai laleng patujue lao ri laleng anu napurioe puang Allahu ta’ala nasaba akkaresongeng tongeng-tongeng nenniya parellau doangeng. Pada toha narempewe puang Allahu ta’ala rilalenna akorang malebbi eri surah Al-A’raaf ayat :10
ôs)s9ur öNà6»¨Z©3tB Îû ÇÚöF{$# $uZù=yèy_ur öNä3s9 $pkÏù |·Í»yètB 3 WxÎ=s% $¨B tbrãä3ô±s? ÇÊÉÈ
Makkebettuangengngi makkadae :
“ Nenniya ripancajingengko ri lebo’na tana e mancajiwi onroang akkatuo-tuongeng naiakiya makurang ladde’ asukkurukengmu”(QS. Al-A’raaf : 10)
Sininna to matoa malebbikkeng anrengnge silessureng malebbikkeng engkae pada riyammasei ri puang Allahu ta’ala.
Iyewe linoe onroang sappa i pappedalle’ hallala’na puang Allahu ta’ala na engka riwereng delle’ masagena, engkato riwereng delle’ tengnga-tengnga na mi, engkato makurang mi dallena riwerengngi. Iyemaneng naro tanrang pappojinna puang Allahu ta’ala lao ri atanna namaelo mujiwi, melo mitai gangka kegai batena musahai, sappa i pappedalle iya engkanae pura ripassadiangengngi ri puang Allahu ta’ala. Naekiya tennia pole ri maeganai yaregga makurangngi dalle’ ta mancaji ukuran naekiya pole ri asukkurengta mi tarimai pappedalle engkae nawerengki puang Allahu ta’ala. Namuni ceddemi narekko mabbarakka’i nasaba laleng madeceng sappa i, naekiya lebbi makessingpiha narekko megai na mabbarakka nasaba laleng madeceng ipake sappa i dalle hallala’na puang Allahu ta’ala.
Umma’ selleng malebbi iya engkkae pada riammasei ri puang Allahu ta’ala
Assapparengnai dalle e parellui ripahang sibawa madeceng laleng-laleng apolengenna iya sicoco’e sibwai aturanna agama asellengeng e iyanaritu :
1. Ripadecengiwi carata makkasiwiang lao ripuang Allahu ta’ala. Nasaba narekko makessingngi bateta makkasiwiang insya Allah nabukkarengki laleng puang Allahu ta’ala nenniya nawerengngi barakka pole rilangi’e nenniya pole ritana e. Padatoha narampewe puang Allahu ta’ala rilalengnna akorang malebbi e surah Al-A’raaf ayat : 96
öqs9ur ¨br& @÷dr& #tà)ø9$# (#qãZtB#uä (#öqs)¨?$#ur $uZóstGxÿs9 NÍkön=tã ;M»x.tt/ z`ÏiB Ïä!$yJ¡¡9$# ÇÚöF{$#ur `Å3»s9ur (#qç/¤x. Mßg»tRõs{r'sù $yJÎ/ (#qçR$2 tbqç7šõ3t ÇÒÏÈ
Bettuanna:
“ Bennegngi sininna rupa tau e rilino pada mateppe’ i nenniya pada mitau i ri puang Allahu ta’ala, majeppuna ribukkarengngi masse barakka ri puang Allahu ta’ala pole ri langi e neniya ri tana e.
Jaji nigi-nigi maelo lolongengi goncinna pappedalle’e pole ri puang Allahu ta’ala iyanaritu musti napakessingi jolo teppe’na nenniya tau na lao ri puang Allahu ta’ala. Makkotoparo paimeng nigi-nigi maelo rilomoiyyang pappedalle’na tapadecengiwi laloi pakkasiwiangta terutamani sempajangta, nasaba’ degaga tau ripakkasi-asi ripuang Allahu ta’ala tau makessing e pakkasiwiang sempajanna. Nasaba’ ri lalenna i sempajang e engka memeng toha paddoangeng nataro puang Allahu ta’ala sarekkoammeng i nabacai atanna riwettu massempajanna nawedding rilomoyyang i pappedalle’ hallalana koritu.
رب اغفرلي وارحمني وارفعني ورزقني وهدني وعافني واعفعني
Bettuanna :
“ E...Puang ...taddampengika nenniya tammaseika tokka, nenniya teppang i akurangeng ri watkkaleku, patarakkaka nenniya pappedallekika nasaba’ pappedale hallala ta.”
Pada toha rimakkadanai puang Allahu ta’ala rilalenna akorang malebbie surah Al-Jumu’ah ayat 10
#sÎ*sù ÏMuÅÒè% äo4qn=¢Á9$# (#rãϱtFR$$sù Îû ÇÚöF{$# (#qäótGö/$#ur `ÏB È@ôÒsù «!$# (#rãä.ø$#ur ©!$# #ZÏWx. ö/ä3¯=yè©9 tbqßsÎ=øÿè? ÇÊÉÈ
Bettuanna :
“Narekko purani pada mu pasilennereng sempajang e pada teberre-berreno rilebo’na tana e nenniya sappani pappedalle hallalana puang Allahu ta’ala. majeppu aringerrangko maega lao ri puang Allahu ta’ala sarekkoammeng i engkako pada maupe.(QS. Al-Jumu’ah : 10)
Iyaro dalle’e riyakkaresongengpa isappa nainampa ilolongeng, iyanaro saba’na naengka adanna tau riyolota makkada e “ RESOPA TEMMANGINGI NAMALOMO NELETEI PAMMASE DEWATA”riwerengngi akkalebarakeng makkada e sedangkang ga iyero anre-anre iya mannessa-nessani engka riyolota, narekko de’ nato makkareso mampai wi nainnampa ipatama rilalenna timu e narikecca nainammpa riemme’i de’ naullei kajajiang manre alalena timutta padahal mannessani engkani iyye riyolota he. Jaji iye lino e napancajingengki puang Allahu ta’ala sarekkoammeng i yonroi makkareso. Pada toha narampe puang Allahu ta’ala rilalenna akorang malebbi esurah An-Naba’ayat 11.
$uZù=yèy_ur u$pk¨]9$# $V©$yètB ÇÊÊÈ
Bettuanna :
“ Nenniya ipancajiwi essoe sarekkoammengngi yonroi makkareso sappa i akkatuongeng madeceng “
2. Pappedalle iya engkae pura ilolongeng riabberengngi sesa’ nasaba pole okko i puang Allahu ta’ala nasaba’engka appunnangenna tau mamalaa e ri warammparang purae yakkaresoang. Pada toha rimakkadanai puang Allahu ta’ala rilalenna akorang malebbi e surah At-Taubah ayat 103
õè{ ô`ÏB öNÏlÎ;ºuqøBr& Zps%y|¹ öNèdãÎdgsÜè? NÍkÏj.tè?ur $pkÍ5 Èe@|¹ur öNÎgøn=tæ ( ¨bÎ) y7s?4qn=|¹ Ö`s3y öNçl°; 3 ª!$#ur ììÏJy íOÎ=tæ ÇÊÉÌÈ
Bettuanna :
“ Alai pole ri waramparammu tu mennang mancaji sekke iya engkaewe sarekkoammeng i mancaji pappepaccing i pole ri waramparammu.”
Narimakkuannanaro parellui ipassu i sekke waramparatta idi rupa tau e narekko narapi sipassekkereng, nasaba uppanna-uppanna denaipassu i sekke waramparang aga engka riappunnai e nagangkanna narapini sipassekkereng majeppuna nacaccaki puang Allahu ta’ala sibawa surona nasaba yanrewi appunnangenna tau e. Iyero agagae we pole ko mi idi nassabari naengka wedding tona riyabbereang barakkummeng i engka i sipa’assiammase-masengenge riyappunnai kuritu namalomo tona ilolongeng dalle tassanna-sanna e.
3. Makessingpi assisumpungeng lolo e
iyatona mabiasa idi rupa tau e riangga biasa idi assisumpungeng loloe maderini sicacca padanna massilessureng padanna bali bolana bahkan padanna keluargana iyaregga tomatoanna naewai massasa nassabari namasolang na assisumpungeng lolo e. iyanaro nassabari nakkadanai puang Allahu ta’ala rilalenna akorang malebbi e surah Ar-Rad ayat 21
tûïÏ%©!$#ur tbqè=ÅÁt !$tB ttBr& ª!$# ÿ¾ÏmÎ/ br& @|¹qã cöqt±øsur öNåk®5u tbqèù$ssur uäþqß É>$|¡Ïtø:$# ÇËÊÈ
Bettuanna :
“ Naiyya tau mappasisumpung e aga pura napparentaiyyang puang Allahu ta’ala sarekkoammeng ripasisumpung i nenniya pada metau i ri puang Allahu ta’ala sibawa paccallanna iya temakae peddi’ na kaminang maja e”
4. Ipamegaiwi zikkiri’e nenniya parellau doangeng e lao ri puang Allahu ta’ala. Nasaba namuni maga bateta makkareso narekko dinatomellau doang lolongeng barakkana karesota lao ri puang Allahu ta’ala detto nariulle lolongeng i riaseng e sau kininnawa nasaba degaga asukkurukeng riayappunnai. Pada toha narampewe puang Allahu ta’ala ri laleng akorang malebbi e surah Al-Baqarah ayat 152.
þÎTrãä.ø$$sù öNä.öä.ør& (#rãà6ô©$#ur Í< wur Èbrãàÿõ3s? ÇÊÎËÈ
Bettuanna :
“ Narimakkuannanaro ingngerangka wingngerang tokko (Adanna Puang Allahu Ta’ala) nenniya sukkurukika na aja muassakkareng i pappedalle iyaregga pappenyameng engkae uwerekko.”
Aringngerangenge ri puang Allahu ta’ala mancajiwi anu waji’ eri yappunnai idi rupa tau e tegi-tegiki monro, umpamana ri bola e, rikantoro’ e, risikola e, ri galung e, ri pasa e, nenniya rilainna topa paimeng. Sarekkoammeng i napabbarakka i wassele karesota puang Allahu ta’ala nasaba de’ gaga ceko-ceko, aggau bawang narekko simata toli maringngerang ki ri puang Allahu ta’ala.
Umma’selleng malebbi engkae riyammasei ripuang Allahu ta’ala
Narekko maeloki nalomoiyyang pappedalletta puang Allahu ta’ala tapamegai laloi parellau doamgengta lao rialena nasaba makkada toi puang Allahu ta’ala rilalengna akorang malebbi e surah Al-Mu’min ayat 60.
tA$s%ur ãNà6/u þÎTqãã÷$# ó=ÉftGór& ö/ä3s9 4 ¨bÎ) úïÏ%©!$# tbrçÉ9õ3tGó¡o ô`tã ÎAy$t6Ïã tbqè=äzôuy tL©èygy_ úïÌÅz#y ÇÏÉÈ
Bettuanna :
“ Makkadai Puang Allahu ta’ala : “ Arellau doakko lao ri iya, majeppunna utarima paddoangengmu. Sitongeng-tongengna tau mabangka’ e pole ri assompangeng lao ri aleku tama’ i ri lalengna naraka jahannam nasibawai atunangeng kaminang matuna e.”
Jaji agi-agi riyapparelluang degaga wedding ri onroi marellau sengadinna puang Allahu ta’ala, nasaba uppanna-uppanna kajajiang i iyero ri tengngata idi rupa tau e majeppu termasu’ni tu pegau seddie dosa maraja kaminang nacaccae puang Allahu ta’ala iyanaritu appadduangeng e nadosa iya de’ e nariyaddampengeng i dosa-dosana iyanaritu tau mappaddua e.
iya mancaji e passiona i iyaregga paccappureng warekkada pole risiagae egana warekkada riyase’ iyanaritu iperhatikangngi, ipegaukenna i aga iya mancaji laleng-laleng naweddingngi namalomo nabarrakkaki pappedalle’ hallala’na puang Allahu ta’ala lao ri siagae egana akkaresota sarekkoammeng ngi napitakki laleng nawedding iruntu riona puang Allahu ta’ala nenniya napoji tokki koritu.
sininna tomatoa malebbikkeng anreng e silessureng malebbikkeng engka epura ri yammasei ri puang Allahu ta’ala
Nulle sikomiro urapi rampe-rampengengki ada-ada assiparingerrangeng mamuare mabbarakka i lao ri idi maneng terutamani lao rialeku
وبا لله التوفيق والسعدة
والسلم عليكم ورحمة الله وبركاته
Langganan: Entri (Atom)
zsm_Latn ind_Latn bug_Latn ara_Arab bug_Latn bug_Latn bug_Latn bug_Latn lij_Latn bug_Latn bug_Latn bug_Latn bug_Latn bug_Latn kab_Latn bug_Latn kab_Latn bug_Latn bug_Latn bug_Latn lij_Latn bug_Latn bug_Latn bug_Latn scn_Latn bug_Latn bug_Latn bug_Latn bug_Latn szl_Latn bug_Latn bug_Latn bug_Latn bug_Latn bug_Latn bug_Latn bug_Latn ara_Arab ara_Arab zsm_Latn ara_Arab ara_Arab bug_Latn bug_Latn bug_Latn bug_Latn szl_Latn bug_Latn bug_Latn bug_Latn bug_Latn bug_Latn bug_Latn bug_Latn kab_Latn bug_Latn bug_Latn bug_Latn ara_Arab bug_Latn bug_Latn bug_Latn lmo_Latn bug_Latn bug_Latn bug_Latn jav_Latn bug_Latn bug_Latn bug_Latn lij_Latn bug_Latn bug_Latn bug_Latn bug_Latn bug_Latn fao_Latn bug_Latn bug_Latn bug_Latn fao_Latn bug_Latn bug_Latn bug_Latn bug_Latn bug_Latn szl_Latn bug_Latn bug_Latn bug_Latn bug_Latn bug_Latn bug_Latn ara_Arab ara_Arab sun_Latn